
Nr.H/7869/30.10.2026


A N U N Ţ

Casa Națională de Pensii Publice organizează concurs pentru ocuparea pe perioadă nedeterminată, cu normă întreagă (8 ore/zi, respectiv 40 ore/săptămână), a postului contractual de execuție, vacant, de Referent debutant (M) din cadrul Direcţiei Generale Accidente de Muncă și Boli Profesionale, în temeiul Hotărârii Guvernului nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, coroborat cu prevederile art. XXII alin. (2) din Legea nr. 141/2025 privind unele măsuri fiscal bugetare, cu modificările și completările ulterioare.

Cerinţele postului
· studii de specialitate: Studii medii (absolvirea studiilor liceale cu diplomă de bacalaureat);
· vechime în muncă și în specialitate: Nu;
· durată timp de muncă: 8 ore/zi, respectiv 40 ore/săptămână;
· perioadă nedeterminată.

Conform art.15 din Hotărârea Guvernului nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, condiţiile de participare la concurs sunt următoarele:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).



Conform art.35 din Hotărârea Guvernului nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, dosarul de înscriere la concurs va cuprinde următoarele:

DOSARUL DE ÎNSCRIERE LA CONCURS:
Pentru înscrierea la concurs candidaţii vor prezenta un dosar de concurs care va conţine următoarele documente: 
1. formularul de înscriere la concurs, conform modelului prevăzut la anexa nr.2 a Regulamentului-cadru aprobat prin H.G. nr.1336/2022;
1. copia actului de identitate sau orice alt document care atestă identitatea, potrivit legii, aflate în termen de valabilitate; 
1. copia certificatului de căsătorie sau a altui document prin care s-a realizat schimbarea de nume, după caz;
1. copiile documentelor care atestă nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condiţiilor specifice postului , solicitate pentru ocuparea postului;
1. copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;  
1. certificat de cazier judiciar sau după caz, extrasul de pe cazierul judiciar, sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează; 
1. adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
1. curriculum vitae, model comun european.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin de Ministerul Sănătăţii. 
Copiile de pe actele prevăzute la alin. (1) lit. b) -e), se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
În cazul documentului prevăzut la lit. f), candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, anterior datei de susținere a probei scrise. 

Dosarele de concurs se depun în termen de 10 zile lucrătoare de la data afişării anunţului (04.11.2026), respectiv în perioada 05.11.2026 – 18.11.2026, inclusiv, după cum urmează:
· la Casa Națională de Pensii Publice - Direcția Resurse Umane - str. Latină, nr.8, Sector 2, București în timpul programului de lucru respectiv, în intervalul orar 8.00 - 16.30, de luni până joi, iar vineri de la orele 8.00 până la 14.00;

În situaţia în care candidaţii transmit dosarele de concurs prin Poşta, serviciul de curierat rapid, poşta electronică, candidaţii au obligaţia de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii actului administrativ de angajare. 



Tematica şi bibliografia de concurs pot fi consultate la sediul Casei Naționale de Pensii Publice şi pe site-ul: www.cnpp.ro.

Concursul se va desfăşura la sediul Casei Naționale de Pensii Publice - str. Latină, nr.8, Sector 2, București, Sala de Consiliu.

Proba scrisă va avea loc în data de 26.11.2026 la sediul Casei Naționale de Pensii Publice - str. Latină, nr.8, Sector 2, București, Sala de Consiliu, ora 1000.

Proba interviului poate fi susţinută doar de către acei candidaţi declaraţi admişi la proba scrisă.

Interviul se va susţine, în termenul prevăzut la art.41 alin.(5) din Hotărârea Guvernului nr.1336/2022 la sediul Casei Naționale de Pensii Publice - str. Latină, nr.8, Sector 2, București, Sala de Consiliu.

Rezultatul selecției dosarelor se afișează la sediul Casei Naționale de Pensii Publice în termen de 2 zile lucrătoare de la data expirării termenului de depunere a dosarelor pentru ocuparea unui post vacant.

Proba interviului se va susține în termen de 4 zile lucrătoare de la data susținerii probei scrise. 

Data și ora susținerii probei interviului se va afișa odată cu rezultatele la proba scrisă.

Depunerea contestațiilor se va face în termen de cel mult 1 zi lucrătoare de la  data afișării rezultatelor (selecția dosarelor/proba scrisă/proba interviului).

Soluționarea contestațiilor se va face în termen de cel mult 1 zi lucrătoare de la expirarea termenului de depunere a contestațiilor.

Contestațiile se depun la Registratura Casei Naționale de Pensii Publice sau pe adresa de e-mail petitii.sesizari@cnpp.ro sub sancțiunea decăderii din acest drept.

Comunicarea rezultatelor obținute de candidați la fiecare probă a concursului se realizează prin afișarea la sediul și pe pagina de internet a CNPP, în termen de 1 zi lucrătoare de la data finalizării fiecărei probe, cu mențiunea "admis" sau "respins", după caz, cu specificarea punctajului obținut pentru proba scrisă și interviu, fiecare candidat urmând a se identifica pe listele astfel afișate și publicate prin numărul de înregistrare al dosarului depus la instituție.

Comunicarea rezultatelor finale se realizează prin afișarea la sediul și pe pagina de internet a CNPP, în termen de 1 zi lucrătoare de la data afișării rezultatelor soluționării contestațiilor pentru ultima probă, cu specificarea punctajului final obținut, fiecare candidat urmând a se identifica pe listele astfel afișate și publicate prin numărul de înregistrare al dosarului depus la instituție.

Pentru a fi declarați admiși, candidații trebuie să obțină la fiecare probă minim 50 de puncte.

Relaţii suplimentare puteţi afla la telefon 021.316.24.33 sau la sediul Casei Naționale de Pensii Publice – Direcția Resurse Umane.




Atribuţiile postului:

1. Participă la prelucrarea și verificarea formularelor europene din domeniul asigurării pentru accidente de muncă și boli profesionale, referitoare la dreptul lucrătorilor migranți la prestații în natură, în conformitate cu reglementările europene aplicabile;
2. Participă la introducerea, actualizarea și verificarea datelor în aplicațiile informatice utilizate în domeniul asigurării pentru accidente de muncă și boli profesionale, potrivit competențelor și drepturilor de acces acordate;
3. Sprijină activitatea de colectare, evidență și centralizare a datelor privind accidentele de muncă, bolile profesionale și costurile aferente asigurării pentru accidente de muncă și boli profesionale la nivel national;
4. Participă la organizarea, ordonarea și pregătirea documentelor din cadrul direcției generale în vederea arhivării, cu respectarea nomenclatorului arhivistic și a procedurilor interne aplicabile;
5. Participă la întocmirea documentelor de evidență și a proceselor-verbale de predare-primire a documentelor către arhivă;
6. Respectă prevederile Regulamentului intern, ale Regulamentului de organizare și funcționare al Casei Naționale de Pensii Publice, precum și procedurile și instrucțiunile interne aplicabile activității desfășurate;
7. Răspunde, în limita atribuțiilor și competențelor stabilite prin fișa postului, de corectitudinea datelor prelucrate și a lucrărilor întocmite, precum și de respectarea dispozițiilor legale și a procedurilor interne aplicabile;
8. Îndeplinește și alte atribuții corespunzătoare funcției publice ocupate, stabilite de conducerea instituției sau de superiorul ierarhic, în condițiile legii și în domeniul de competență al direcției generale.
9. Respectă prevederile legale și procedurile interne privind protecția datelor cu caracter personal, securitatea informațiilor și confidențialitatea documentelor și datelor la care are acces în exercitarea atribuțiilor de serviciu, în conformitate cu Regulamentul (UE) 2016/679 și legislația națională aplicabilă.

Obligaţii ce rezidă conform domeniului securităţii şi sănătăţii în muncă:

1. Comunică șefului ierarhic superior orice situaţie de muncă despre care are motive întemeiate să o considere un pericol pentru securitatea şi sănătatea în muncă;
2. Respectă normele privind SSM, PSI și măsurile de aplicare a acestora;
3. Nu procedeză la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii;
4. Comunică imediat angajatorului orice situaţie de muncă despre care au motive întemeiate să o considere un pericol pentru securitatea şi sănătatea lucrătorilor, precum şi orice deficienţă a sistemelor de protecţie;
5. Aduce la cunoştinţa conducătorului locului de muncă şi/sau angajatorului accidentele suferite de propria persoană;
6. Participă la efectuarea examenului medical periodic;
7. Cooperează cu angajatorul şi/sau cu lucrătorii desemnaţi, atât timp cât este necesar, pentru a face posibilă realizarea oricăror măsuri sau cerinţe dispuse de către inspectorii de muncă şi inspectorii sanitari, pentru protecţia sănătăţii şi securităţii lucrătorilor, răspunzând la solicitările acestora.

Responsabilități privind protecția datelor cu caracter personal:

1. de a păstra secretul asupra tuturor informațiilor la care are acces; 
2. să păstreze integritatea datelor cu caracter personal pe care le prelucrează;
3. să nu divulge și să nu permită accesul nimănui la datele cu caracter personal la care are acces, cu excepția situațiilor în care comunicarea acestor date se regăsește în atribuțiile de serviciu;


4. să nu transmită date cu caracter personal preluate din sistemele interne ale CNPP prin copiere pe dispozitive externe, e-mail, suport de hârtie, cu excepția situațiilor în care această activitate se regăsește în atribuțiile de serviciu;
5. să participe și să acorde sprijin responsabilului cu protecția datelor pentru îndeplinirea activităților specifice conform Regulamentului general privind protecția datelor.

Bibliografie:
1. Legea nr. 346/2002 privind asigurarea pentru accidente de muncă şi boli profesionale, republicată, cu modificările și completările ulterioare;
2. Ordinul nr. 450/2006, actualizat, pentru aprobarea Normelor metodologice de aplicare a Legii nr. 346/2002 privind asigurarea pentru accidente de muncă și boli profesionale, cu modificările și completările ulterioare;
3. Legea nr. 319/2006 a securității și sănătății în muncă, cu modificările și completările ulterioare;
4. Hotărârea nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr.319/2006, cu modificările și completările ulterioare;
5. Legea nr. 53/2003 – Codul Muncii, republicată, cu modificările și completările ulterioare.

Tematica:
1. Legea nr. 346/2002 privind asigurarea pentru accidente de muncă şi boli profesionale, republicată, cu modificările și completările ulterioare
- CAP. I - Dispoziţii generale
- CAP. II – Raporturile de asigurare şi riscurile asigurate
- CAP. III - Obiectivele asigurării
- CAP. IV – Prestaţii şi servicii de asigurare pentru accidente de muncă şi boli profesionale
- CAP. V - Comunicarea şi constatarea accidentelor de muncă şi a bolilor profesionale
- CAP. VI – Prevenirea accidentelor de muncă şi a bolilor profesionale
- CAP. VII – Organizarea sistemului de asigurare pentru accidente de muncă şi boli profesionale
- CAP. XII - Dispoziţii tranzitorii şi finale

2. Ordinul nr. 450/2006, actualizat, pentru aprobarea Normelor metodologice de aplicare a Legii nr. 346/2002 privind asigurarea pentru accidente de muncă și boli profesionale, cu modificările și completările ulterioare
- CAP. I - Dispoziţii generale
- CAP. II - Raporturile de asigurare şi riscuri asigurate
- CAP. III - Prestaţii şi servicii de asigurare pentru accidente de muncă şi boli profesionale
- CAP. IV - Comunicarea şi evidenţa accidentelor de muncă
- CAP. V - Boli profesionale
- CAP. VI - Prevenirea accidentelor de muncă şi a bolilor profesionale
- CAP. VII - Organizarea sistemului de asigurare pentru accidente de muncă şi boli profesionale
- CAP. IX - Dispoziţii finale

3. Legea nr. 319/2006 a securității și sănătății în muncă, cu modificările și completările ulterioare
- CAP. I - Dispoziţii generale
- CAP. II - Domeniu de aplicare
- CAP. III - Obligaţiile angajatorilor
- CAP. IV - Obligaţiile lucrătorilor
- CAP. VI - Comunicarea, cercetarea, înregistrarea şi raportarea evenimentelor
- CAP. X - Autorităţi competente şi instituţii cu atribuţii în domeniu
- CAP. XI - Dispoziţii finale


4. Hotărârea nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr.319/2006, cu modificările și completările ulterioare
- CAP. I - Dispoziţii generale
- CAP. III - Servicii de prevenire şi protecţie
- CAP. V - Instruirea lucrătorilor în domeniul securităţii şi sănătăţii în muncă
- CAP. VII - Comunicarea şi cercetarea evenimentelor, înregistrarea şi evidenţa accidentelor de muncă şi a incidentelor periculoase, semnalarea, cercetarea, declararea şi raportarea bolilor profesionale

5.  Legea nr. 53/2003 – Codul Muncii, republicată, cu modificările și completările ulterioare
- Titlul I - Dispoziţii generale – CAP. I Domeniul de aplicare
- Titlul I – Cap. II Principii fundamentale
- Titlul II Contractul individual de muncă - CAP. I Încheierea contractului individual de muncă
- Titlul II Contractul individual de muncă - CAP. II Executarea contractului individual de muncă
- Titlul II Contractul individual de muncă - CAP. III Modificarea contractului individual de muncă
- Titlul II Contractul individual de muncă - CAP. IV Suspendarea contractului individual de muncă
- Titlul II Contractul individual de muncă - CAP. V Încetarea contractului individual de muncă
- Titlul III Timpul de muncă şi timpul de odihnă - CAP. I Timpul de muncă - SECŢIUNEA 1 Durata timpului de muncă
- Titlul III Timpul de muncă şi timpul de odihnă - CAP. III Concediile - SECŢIUNEA 1 Concediul de odihnă anual şi alte concedii ale salariaţilor
- Titlul XI Răspunderea juridică - CAP. I Regulamentul intern
- Titlul XI Răspunderea juridică - CAP. II Răspunderea disciplinară
- Titlul XI Răspunderea juridică - CAP. III Răspunderea patrimonială



Gabriel Costin IONESCU

Director,
Direcția Resurse Umane




_______________________________________________________________________________________________________________________________
Str. Latină, nr. 8, Sector 2, Bucureşti	
Tel.: +4 0213162433;  Fax: +4 0213169496.
www.cnpp.ro 
__________________________________________________________________________________________________________________________________
Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

